ai4bharat/Pralekha huggingface dataset:
सूचना और प्रसारण मंत्रालय
“जस्टिस डिलेड बट डिलिवर्ड” के निर्देशक का कहना है - कुछ नागरिकों को मौलिक अधिकारों से वंचित करने के लिए हमारे संविधान को कैसे समाप्त किया जा सकता है
“धारा 370 निरस्त होने के बाद जम्मू के दबे-कुचले लोगों को उनके अधिकार वापस मिल गए”
“हमारी फिल्म दिखाती है कि कैसे एक व्यक्ति अपना संवैधानिक अधिकार पाने के लिए दावा करता है”
“यह विचार मेरे दिमाग में 2012 के आसपास उस समय आया था, जब मेरे एक दोस्त ने शोध के दौरान पाया कि जम्मू और कश्मीर में दलितों के एक वर्ग को उनके संवैधानिक अधिकारों से वंचित कर दिया गया था। शोध में पाया गया कि पंजाब से कुछ दलितों को गंदगी और कूड़ा साफ करने जैसे कार्यों के लिए जम्मू और कश्मीर ले जाया गया और दशकों तक उन्हें इन्हीं कार्यों को करने के लिए मजबूर किया गया। यहां तक कि हमारे संविधान में उल्लेखित समान न्याय और समान अवसर के मौलिक अधिकारों से भी उन्हें वंचित कर दिया गया। फिर मुझे लगा कि इन मौलिक अधिकारों से कुछ लोगों को वंचित करने के लिए किस तरह डॉ. आंबेडकर द्वारा निर्मित हमारे संविधान में हेरफेर की गई। हमने 2015 में अनुच्छेद 35अ पर एक डॉक्युमेंट्री बनाई थी और हमने महसूस किया कि जिन लोगों के पास आवाज नहीं है, उन्हें सुनने की जरूरत है।” 51वें भारतीय अंतरराष्ट्रीय फिल्म फेस्टिवल  में भारतीय पैनोरमा में नॉन फीचर फिल्म “जस्टिस डिलेड बट डिलिवर्ड” के निदेशक कामाख्या नारायण सिंह ने अपनी फिल्म के पीछे की परिस्थितियों का वर्णन कुछ इस तरह किया। वह भारत के 51वें अंतर्राष्ट्रीय फिल्म समारोह में शुक्रवार को अपनी फिल्म की स्क्रीनिंग के बाद आज 23 जनवरी, 2021 को एक संवाददाता सम्मेलन को संबोधित कर रहे थे।
निर्देशक का कहना है कि 15 मिनट की हिंदी डॉक्युमेंट्री फिल्म में दिखाया गया है कि कैसे एक व्यक्ति अपने संवैधानिक अधिकारों का दावा करता है। “मैंने इस वृत्तचित्र के माध्यम से जो किया, उस पर मुझे गर्व है। यह लघु वृत्तचित्र जम्मू और कश्मीर की वाल्मीकि समुदाय से संबंधित राधिका गिल और रश्मि शर्मा के संघर्ष और आशा की कहानी बताती है। यह फिल्म संविधान के अनुच्छेद 370 के हनन के इर्द-गिर्द घूमती है। “राधिका और रश्मि दोनों भारतीय संविधान के अनुच्छेद 35अ के कारण भेदभाव का शिकार थीं, जिसने जम्मू और कश्मीर के “स्थायी निवासियों” को विशेष अधिकार और विशेषाधिकार प्रदान किए थे। निर्देशक ने कहा, उनके ये हालात वर्ष 2019 में समाप्त हो जाते हैं, जब अनुच्छेद 370 को निष्प्रभाव कर दिया जाता है और अनुच्छेद 35अ को हटा दिया जाता है। इस प्रकार उन्हें वे सभी अधिकार प्राप्त हो गए, जिनके वे जन्म से ही अधिकारी थे।
नारायण सिंह अनुच्छेद 370 के निरस्त होने के बाद जम्मू-कश्मीर में हुए बदलाव की ओर इशारा करते हैं। “दलितों, महिलाओं, गोरखाओं, पश्चिम पाकिस्तानी शरणार्थियों और पाकिस्तान के कब्जे वाले जम्मू-कश्मीर में रहने वाले विस्थापितों को न्याय दिलाया गया है। समानता का अधिकार हर जगह है। भारत का संविधान अंतिम नागरिक सहित सभी को इसकी गारंटी देता है। जब धारा 370 को निरस्त कर दिया गया, तो देश के अन्य नागरिकों के साथ जम्मू के दबे-कुचले लोगों को उनके अधिकार वापस मिल गए।"
उन्होंने इस बात पर जोर दिया कि देश के प्रत्येक नागरिक के अधिकार को पूरा करने की जरूरत है क्योंकि इसकी गारंटी संविधान के तहत है। उन्होंने कहा कि अनुच्छेद 370 लागू होने के समय जम्मू-कश्मीर में न्याय नहीं था और वहां के नागरिक कई संवैधानिक प्रावधानों का आनंद नहीं ले रहे थे।
उपभोक्ता कार्य, खाद्य एवं सार्वजनिक वितरण मंत्रालय
उपभोक्ता मामले, खाद्य एवं सार्वजनिक वितरण मंत्री ने प्लास्टिक के इस्तेमाल को रोकने के लिए जागरूकता फैलाने की आवश्यकता पर बल दिया
प्रधानमंत्री श्री नरेन्द्र मोदी ने देश की प्रतिष्ठा बढ़ाई है और क्षेत्र में अभूतपू्र्व काम किया है : श्री रामविलास पासवान
प्लास्टिक के दुष्प्रभावों का उल्लेख करते हुए उपभोक्ता मामले, खाद्य एवं सार्वजनिक वितरण मंत्री श्री रामविलास पासवान ने आज नई दिल्ली में प्रेस के साथ बातचीत करते हुए कहा कि सिंगल यूज प्लास्टिक से 95 लाख टन प्लास्टिक कचरा पैदा होता है। इसमें से 6 लाख टन नदियों में चला जाता है और पानी को प्रदूषित करता है। उन्होंने कहा कि जब प्लास्टिक कचरे को जलाया जाता है, तो सांस संबंधी बीमारियां पैदा होती है। उपभोक्ता मामले, खाद्य एवं सार्वजनिक वितरण मंत्रालय का उद्देश्य है कि पैकेजिंग में प्लास्टिक के इस्तेमाल को धीरे-धीरे कम किया जाए और उसकी जगह खाद्य सामग्री की पैकेजिंग के लिए शत-प्रतिशत जूट को इस्तेमाल में लाया जाए। पेयजल के लिए एक बार इस्तेमाल की जाने वाली प्लास्टिक बोतलों के स्थान पर उपयुक्त विकल्पों के विषय में श्री पासवान ने अपने मंत्रालय द्वारा उठाये गये कदमों की जानकारी देते हुए मीडिया से कहा कि उद्योग संगठनों, हितधारकों और विभिन्न सरकारी विभागों के साथ आयोजित बैठक के दौरान पेयजल की पैकेजिंग के मुद्दों पर चर्चा की गई। सभी हितधारकों ने पेयजल की प्लास्टिक बोतलों के स्थान पर उपयुक्त विकल्पों का सुझाव दिया है। उन्होंने कहा कि पेयजल की वैकल्पिक पैकेजिंग के लिए मानक तय किये जाए तथा प्लास्टिक के इस्तेमाल को रोकने के लिए जागरूकता पैदा की जाए।
प्रधानमंत्री श्री नरेन्द्र मोदी के 69वें जन्मदिवस पर शुभकामनाएं देते हुए श्री रामविलास पासवान ने कहा कि प्रधानमंत्री ने हर क्षेत्र में अभूतपूर्व काम किया है। उन्होंने कहा कि प्रधानमंत्री के नेतृत्व में भारत की प्रतिष्ठा विश्व में बढ़ी है और प्रधानमंत्री ने साबित कर दिया है कि भारत एक मजबूत राष्ट्र है तथा वह हर तरह की सुरक्षा चुनौती का सामना करने में सक्षम है। अर्थव्यवस्था के हवाले से श्री पासवान ने कहा कि जीएसटी और नोटबंदी ने मजबूत अर्थव्यवस्था की नींव रखी है। सामाजिक न्याय का उल्लेख करते हुए उन्होंने कहा कि प्रधानमंत्री ने मुस्लिम महिलाओं सहित समाज के सभी वर्गों के लिए सामाजिक न्याय सुनिश्चित किया है। कश्मीर के बारे में श्री पासवान ने कहा है कि प्रधानमंत्री की नीतियों के आधार पर कश्मीर में हालात सामान्य हो रहे है और कश्मीर दोबारा प्रमुख पर्यटन स्थल बन जाएगा। उन्होंने कहा कि 2 अक्टूबर, 2014 को शुरू होने वाला स्वच्छ भारत अभियान राष्ट्रीय आंदोलन बन चुका है तथा प्रधानमंत्री ने लोगों का आह्वान किया है कि भारत को प्लास्टिक मुक्त बनाया जाए।
प्रधानमंत्री कार्यालय
प्रधानमंत्री ने श्री राम जेठमलानी के निधन पर शोक व्यक्त किया
प्रधानमंत्री श्री नरेन्द्र मोदी ने विधि क्षेत्र के प्रख्यात व्यक्ति और पूर्व केन्द्रीय मंत्री श्री राम जेठमलानी के निधन पर शोक व्यक्त किया है।
प्रधानमंत्री ने कहा, “श्री राम जेठमलानी के निधन से भारत में एक असाधारण अधिवक्ता और विख्यात सार्वजनिक व्यक्तित्व को खो दिया है जिन्होंने न्यायालय और संसद दोनों में ही प्रचुर योगदान दिया। वह एक हाजिरजवाब, साहसी और किसी भी विषय पर निर्भीकता से अपने विचार रखने वाले व्यक्ति थे।
श्री राम जेठमलानी जी के सर्वश्रेष्ठ पहलुओं में एक निर्भीकता से अपने विचारों को व्यक्त करना था। आपातकाल के अंधकार भरे दिनों के दौरान उनकी दृढ़ता और लोगों की आजादी के लिए उनका संघर्ष सदैव याद रखा जाएगा। जरूरतमंदों की सहायता करना इनके व्यक्तित्व का अंतरंग हिस्सा था।
मैं खुद को भाग्यशाली समझता हूं कि मुझे श्री राम जेठमलानी जी के साथ अनगिनत अवसरों पर वार्ता का अवसर मिला। दुख के इन क्षणों में मैं उनके परिवार जनों, मित्रों और उनके प्रशंसकों के प्रति सहानभूति व्यक्त करता हूं। वह आज यहां नहीं हैं लेकिन उनका पथप्रदर्शक कार्य सदैव जीवित रहेगा। ओम शान्ति।”
रक्षा मंत्रालय
वायु सेना कमांडरों का सम्मेलन नवंबर 2021
भारतीय वायु सेना कमांडरों के दूसरे अर्द्धवार्षिक सम्मेलन का उद्घाटन रक्षा मंत्री द्वारा 10 नवंबर 21 को वायु सेना मुख्यालय  में किया गया। वायु सेना प्रमुख एयर चीफ मार्शल वी.आर. चौधरी पीवीएसएम एवीएसएम वीएम एडीसी ने रक्षा मंत्री श्री राजनाथ सिंह, चीफ ऑफ डिफेंस स्टाफ जनरल बिपिन रावत पीवीएसएम यूवाईएसएम एवीएसएम वाईएसएम एसएम वीएसएम एडीसी और रक्षा उत्पादन सचिव श्री राज कुमार का स्वागत किया। वायु सेना प्रमुख ने रक्षा मंत्री से कमांडरों का परिचय करवाया।
सम्मेलन के उद्घाटन अवसर पर रक्षा मंत्री ने वायु सेना कमांडरों को संबोधित किया। रक्षा मंत्री ने अपने संबोधन में उच्च स्तर की तैयारियों को बनाए रखने, अल्प सूचना पर त्वरित कार्रवाई की क्षमता और परिचालन तथा शांति काल के कर्तव्यों को पूरा करने में व्यावसायिकता के उच्च मानकों को प्रदर्शित करने के लिए भारतीय वायुसेना की सराहना की। रक्षा मंत्री ने देश की सीमाओं पर अस्थिर स्थिति के बारे में चर्चा की और कहा कि सशस्त्र बलों को किसी भी आकस्मिकता के लिए अल्प सूचना पर त्वरित कार्रवाई करने के लिए तैयार रहने की आवश्यकता है। उन्होंने बताया कि भविष्य के युद्धों में भारतीय वायुसेना की भूमिका महत्वपूर्ण है और इसे कृत्रिम बुद्धिमत्ता- एआई, बिग डेटा हैंडलिंग तथा मशीन लर्निंग द्वारा प्रदान की जाने वाली क्षमताओं एवं अवसरों का उपयोग करने की जरुरत है। उन्होंने यह भी उल्लेख किया कि भारत सरकार की 'मेक इन इंडिया' पहल के माध्यम से स्वदेशीकरण के क्षेत्र में किये गए प्रयास अब अच्छे परिणाम दिखा रहे हैं और एलसीए एमके 1ए और सी-295 के ऑर्डर्स से स्वदेशी एयरोस्पेस क्षेत्र में नए अवसर खुलेंगे। थिएटराईजेशन का जिक्र करते हुए उन्होंने कहा कि संयुक्तता बढ़ाना आवश्यक है तथा विभिन्न विकल्पों की बारीकी से जांच करने के बाद संरचना विकसित की जानी चाहिए और सभी हितधारकों के इनपुट को ध्यान में रखा जाएगा। रक्षा मंत्री ने कमांडरों को "अनिश्चितताओं के बीच निश्चितता सुनिश्चित करना" के सम्मेलन विषय पर व्यवहार्य समाधान विकसित करने हेतु कमांडरों को विचार-मंथन करने का आह्वान करते हुए निष्कर्ष निकालाने के लिए प्रेरित किया। इसके बाद वायु सेना प्रमुख ने रक्षा मंत्री को भारतीय वायुसेना की वर्तमान स्थिति के बारे में जानकारी दी।
वायु सेना प्रमुख ने भी सभी कमांडरों को संबोधित किया और देश के शत्रुओं द्वारा किसी भी दुस्साहस का त्वरित तथा मुंहतोड़ जवाब देने के लिए मल्टी-डोमेन क्षमता विकसित करने की आवश्यकता पर बल दिया। उन्होंने भारतीय सेना और नौसेना के साथ संयुक्त प्रशिक्षण की आवश्यकता पर भी जोर दिया ताकि भविष्य के संघर्षों में युद्ध शक्ति के समन्वित उपयोग को सक्षम बनाया जा सके। सीएएस ने महामारी से उत्पन्न चुनौतियों के बावजूद उच्च स्तर की तत्परता बनाए रखने के लिए सभी कमांडरों की सराहना की।
कमांडरों का सम्मेलन 10 नवंबर से 12 नवंबर, 2021 तक आयोजित किया जा रहा है। भू-राजनीतिक परिदृश्य में अनिश्चितता सशस्त्र बलों के लिए प्रशिक्षण, लैस और तेजी से परिवर्तनों के अनुकूल होने के लिए अनिवार्य बनाती है। सम्मेलन के दौरान, कमांडर उन स्थितियों पर चर्चा और विचार-मंथन करेंगे जो राष्ट्रीय सुरक्षा को प्रभावित कर सकती हैं तथा परिचालन क्षमता बढ़ाने के उपायों पर भी ध्यान केंद्रित किया जायेगा। जनशक्ति के प्रभावी उपयोग के लिए प्रशिक्षण क्षमता को मजबूत करने और मानव संसाधन नीतियों को अनुकूलित करने से संबंधित मुद्दों पर भी चर्चा की जाएगी।
वस्त्र मंत्रालय
उत्कृष्ट शिल्पकारों को शिल्प गुरु एवं राष्ट्रीय पुरस्कार प्रदान किए गए
वर्ष 2017, 2018 और 2019 के लिए 30 शिल्प गुरु पुरस्कार और 78 राष्ट्रीय पुरस्कार आज यहां नई दिल्ली में उत्कृष्ट शिल्पकारों को प्रदान किए गए जिनमें से 36 महिलाएं हैं। इन पुरस्कारों का मुख्य उद्देश्य शिल्प कौशल में उनकी उत्कृष्टता और भारतीय हस्तशिल्प एवं वस्त्र क्षेत्र में बहुमूल्य योगदान के लिए मान्यता देना है।
शिल्प गुरु पुरस्कार उत्कृष्ट शिल्प कौशल, उत्पाद उत्कृष्टता और पारंपरिक विरासत के एक महत्वपूर्ण हिस्से के रूप में अन्य प्रशिक्षु कारीगरों को शिल्प की निरंतरता में उनके द्वारा निभाई गई भूमिका के लिए सिद्धहस्त हो चुके उत्कृष्ट शिल्पकारों को प्रदान किए जाते हैं। इन पुरस्कारों को 2002 में भारत में हस्तशिल्प के पुनरुत्थान की स्वर्ण जयंती मनाने के लिए शुरू किया गया था। पुरस्कार में एक सोने का सिक्का, 2.00 लाख रुपये की पुरस्कार राशि, एक ताम्रपत्र, एक शॉल और एक प्रमाण पत्र शामिल है। वर्ष 2017, 2018 और 2019 के लिए 30 शिल्प गुरुओं का चयन किया गया है, जिनमें से 24 पुरुष और 06 महिलाएं हैं।
शिल्प की विभिन्न श्रेणियों में उत्कृष्ट शिल्प कौशल के लिए राष्ट्रीय पुरस्कार वर्ष 1965 से प्रदान किए जा रहे हैं। जिन मुख्य शिल्पों के लिए पुरस्कार दिए गए हैं उनमें धातुओं पर नक्काशी, चिकन पर हाथ से कढ़ाई , खुर्जा की ब्लू पॉटरी, माता नी पछेड़ी कलमकारी, बांधनी, बंधेज की रंगाई , बाघ छपाई का हैंड ब्लॉक , वारली आर्ट, संगमरमर प्रस्तर-धूलि  से चित्रकारी, सोजनी हस्त कढ़ाई, पक्की मिटटी से बनी मूर्तियाँ , तंजौर पेंटिंग, शोलापीठ, कांथा हाथ की कढ़ाई, ताड़ के पत्ते की नक्काशी, लकड़ी पर पीतल के तार की जड़ाई, लकड़ी की तारकाशी, मधुबनी चित्रकला, स्वर्णपत्र की चित्रकला एवं पुआल शिल्प आदि शामिल हैं। इस पुरस्कार में 1.00 लाख रुपये की पुरस्कार राशि, एक ताम्रपत्र, एक शॉल और एक प्रमाण पत्र शामिल है। वर्ष 2017, 2018 और 2019 के राष्ट्रीय पुरस्कारों के लिए 78 शिल्पकारों का चयन किया गया है, जिसमें 02 डिजाइन इनोवेशन पुरस्कार शामिल हैं जिसमें एक डिजाइनर और हस्तशिल्पी किसी एक अद्वितीय उत्पाद बनाने के लिए सहयोग करते हैं।
वर्ष 2017, 2018 और 2019 के लिए शिल्प गुरु पुरस्कार विजेताओं की राज्यवार सूची देखने के लिए कृपया यहाँ क्लिक करें
2017, 2018 और 2019 के लिए राष्ट्रीय पुरस्कार विजेताओं की राज्यवार सूची देखने के लिए कृपया यहाँ क्लिक करें
निर्वाचन आयोग
श्री राजीव कुमार ने नए चुनाव आयुक्त के रूप में पदभार संभाला
श्री राजीव कुमार ने आज भारत के नए चुनाव आयुक्त  के रूप में पदभार संभाल लिया। इसके साथ ही श्री कुमार भी अब मुख्य चुनाव आयुक्त श्री सुनील अरोड़ा और चुनाव आयुक्त श्री सुशील चंद्रा के साथ भारत निर्वाचन आयोग से जुड़ गए हैं।
19 फरवरी 1960 को जन्मे श्री राजीव कुमार 1984 बैच के भारतीय प्रशासनिक सेवा के अधिकारी हैं। 36 वर्षों से भी अधिक समय तक भारत सरकार को अपनी सेवाएं देने के दौरान श्री कुमार ने केंद्र के साथ-साथ बिहार/झारखंड के अपने राज्य कैडर में विभिन्न मंत्रालयों में काम किया है।
श्री राजीव कुमार भारत के नए चुनाव आयुक्त के रूप में पदभार ग्रहण करते हुए
श्री कुमार ने बी.एससी, एलएलबी, पीजीडीएम और सार्वजनिक नीति में एमए की अकादमिक डिग्रियां हासिल करने के साथ-साथ सामाजिक क्षेत्र, पर्यावरण एवं वन, मानव संसाधन, वित्त और बैंकिंग सेक्टर में व्यापक कार्य अनुभव प्राप्त किया है।
श्री कुमार में प्रौद्योगिकी संबंधी एप्लीकेशंस का उपयोग करने और अधिक पारदर्शिता सुनिश्चित करने, नागरिकों को सीधे सेवाएं मुहैया कराने एवं बिचौलियों को समाप्त करने के लिए मौजूदा नीतिगत व्यवस्था में संशोधन करने या बदलाव लाने की गहरी प्रतिबद्धता है। श्री कुमार फरवरी 2020 में भारत सरकार के वित्त सचिव के रूप में सेवानिवृत्त हुए। इसके बाद उन्हें अप्रैल 2020 से सार्वजनिक उद्यम चयन बोर्ड के अध्यक्ष के रूप में नियुक्त किया गया। वह 31 अगस्त 2020 को पदमुक्त होने तक इस पद पर कार्यरत रहे। श्री कुमार 2015-17 के दौरान कार्मिक एवं प्रशिक्षण विभाग में स्थापना अधिकारी भी रहे हैं और इससे पहले वह व्यय विभाग में संयुक्त सचिव रहे हैं। श्री कुमार इससे पहले जनजातीय कार्य मंत्रालय और पर्यावरण एवं वन मंत्रालय के साथ-साथ राज्य कैडर में शिक्षा विभाग में भी महत्वपूर्ण पदों पर काम कर चुके हैं।
श्री राजीव कुमार एक शौकीन ट्रैकर हैं और इसके साथ ही वह भारतीय शास्त्रीय एवं भक्ति संगीत में गहरी रुचि रखते हैं।
सूचना और प्रसारण मंत्रालय
‘भविष्य की 75 रचनात्मक प्रतिभाएं’ प्रतियोगिता के लिए प्रधान जूरी और चयन जूरी की घोषणा
मनोज बाजपेयी, रेसुल पुकुट्टी, शंकर महादेवन जैसे फिल्म जगत के प्रसिद्ध व्यक्ति, प्रधान जूरी का हिस्सा हैं
आजादी का अमृत महोत्सव के अंतर्गत देश में रचनात्मक युवाओं और नवोदित प्रतिभाओं की पहचान करने और उन्हें प्रोत्साहित करने के प्रयास के तहत, भारत अंतर्राष्ट्रीय फिल्म महोत्सव ने देश भर के युवा फिल्म निर्माताओं से आवेदन आमंत्रित किए थे, जिनमें से 75 रचनात्मक प्रतिभाओं का चयन 52वें अंतर्राष्ट्रीय फिल्म महोत्सव में भाग लेने के लिए किया जाएगा। 'भविष्य की 75 रचनात्मक प्रतिभाएं’ प्रतियोगिता के लिए चयनित व्यक्तियों को भारत के 52वें अंतर्राष्ट्रीय फिल्म महोत्सव, गोवा 2021 में भाग लेने के लिए आमंत्रित किया जाएगा। इन प्रतिभाओं को मास्टरक्लास/संवाद कार्यक्रमों के सभी सत्रों और अन्य गतिविधियों के साथ-साथ फिल्म जगत के प्रतिनिधियों के साथ बातचीत का अवसर मिलेगा। प्रत्येक चयनित उम्मीदवार की यात्रा और आवास के खर्च का वहन महोत्सव के द्वारा किया जायेगा।
सूचना एवं प्रसारण मंत्रालय ने आज ‘भविष्य की 75 रचनात्मक प्रतिभाएं’ प्रतियोगिता के लिए प्रधान जूरी और चयन जूरी की घोषणा की है।
प्रधान जूरी
प्रसून जोशी - प्रसिद्ध गीतकार और अध्यक्ष सीबीएफसी
केतन मेहता - प्रसिद्ध निर्देशक
शंकर महादेवन - प्रसिद्ध भारतीय संगीतकार / गायक
मनोज बाजपेयी - प्रसिद्ध अभिनेता
रसूल पुकुट्टी - ऑस्कर विजेता साउंड रिकॉर्डिस्ट
विपुल अमृतलाल शाह - प्रसिद्ध निर्माता / निर्देशक
चयन जूरी
वाणी त्रिपाठी टिकू - निर्माता और अभिनेत्री, सदस्य सीबीएफसी
अनंत विजय - लेखक और सिनेमा पर सर्वश्रेष्ठ लेखन के लिए राष्ट्रीय पुरस्कार विजेता
यतींद्र मिश्रा - प्रसिद्ध लेखक, सिनेमा पर सर्वश्रेष्ठ लेखन के लिए राष्ट्रीय पुरस्कार विजेता
संजय पूरन सिंह - फिल्म निर्माता, सर्वश्रेष्ठ फिल्म के लिए राष्ट्रीय पुरस्कार विजेता
सचिन खेडेकर - अभिनेता, निर्देशक
केंद्रीय सूचना एवं प्रसारण मंत्री श्री अनुराग सिंह ठाकुर ने 22 अक्टूबर को इस तरह के पहले कार्यक्रम की घोषणा की थी। उन्होंने कहा था कि 52वां आईएफएफआई, भारत भर की युवा नवोदित प्रतिभाओं को मुख्यधारा-सिनेमा के निर्माताओं और फिल्म उद्योग से जुड़ने के लिए एक मंच प्रदान करेगा। देश भर के युवा फिल्म निर्माताओं में से इन युवाओं का चयन एक प्रतियोगिता के माध्यम से किया जाएगा। प्रतियोगिता का उद्देश्य 75 युवा फिल्म निर्माताओं, अभिनेताओं, गायकों, पटकथा लेखकों और अन्य को विश्व स्तर पर मान्यता प्राप्त महोत्सव में अपनी प्रतिभा दिखाने के लिए एक मंच प्रदान करना है।
ऑनलाइन आवेदन जमा करने की अंतिम तिथि 1 नवंबर, 2021 थी।
प्रधानमंत्री कार्यालय
प्रधानमंत्री ने कूनो राष्ट्रीय उद्यान में 12 चीतों के नए जत्थे का स्वागत किया
प्रधानमंत्री श्री नरेन्द्र मोदी ने कूनो राष्ट्रीय उद्यान में 12 चीतों के नए जत्थे का स्वागत किया है।
प्रधानमंत्री ने केन्द्रीय पर्यावरण, वन एवं जलवायु परिवर्तन मंत्री श्री भूपेंद्र यादव के एक ट्वीट का हवाला देते हुए ट्वीट किया;
“इस कदम से भारत की वन्यजीव विविधता को बढ़ावा मिलेगा।”
प्रधानमंत्री कार्यालय
प्रधानमंत्री ने महारानी एलिज़ाबेथ के कोविड से शीघ्र स्वास्थ्य लाभ की कामना की
प्रधानमंत्री श्री नरेन्द्र मोदी ने महारानी एलिज़ाबेथ के कोविड से शीघ्र स्वास्थ्य लाभ की कामना की है और उनके अच्छे स्वास्थ्य के लिये प्रार्थना की है।
ब्रिटेन के प्रधानमंत्री बोरिस जॉनसन के ट्वीट के प्रत्युत्तर में प्रधानमंत्री ने कहा हैः
“मैं महारानी एलिज़ाबेथ के शीघ्र स्वास्थ्य लाभ की कामना करता हूं और उनके अच्छे स्वास्थ्य के लिये प्रार्थना करता हूं।”
वित्त मंत्रालय
सीबीडीटी ने चालू वित्त वर्ष के प्रथम पांच महीनों के दौरान 26 अग्रिम मूल्य निर्धारण समझौते किए
केंद्रीय प्रत्यक्ष कर बोर्ड  ने चालू वित्त वर्ष के प्रथम पांच महीनों  के दौरान 26 अग्रिम मूल्य निर्धारण समझौते  किए। इन अग्रिम मूल्य निर्धारण समझौतों पर हस्ताक्षर किए जाने के साथ ही सीबीडीटी द्वारा किए गए एपीए की कुल संख्या बढ़कर अब 297 हो गई है। इनमें 32 द्विपक्षीय अग्रिम मूल्य निर्धारण समझौते  भी शामिल हैं।
इन 26 अग्रिम मूल्य निर्धारण समझौतों में से एक बीएपीए है, जो ब्रिटेन के साथ किया गया है। उधर, इन 26 अग्रिम मूल्य निर्धारण समझौतों में से शेष 25 एकपक्षीय अग्रिम मूल्य निर्धारण समझौते  हैं।
इस अवधि के दौरान जो द्विपक्षीय अग्रिम मूल्य निर्धारण समझौते और एकपक्षीय अग्रिम मूल्य निर्धारण समझौते किए गए वे अर्थव्यवस्था के विभिन्न सेक्टरों और उप-सेक्टरों से संबंधित हैं। इनमें सूचना प्रौद्योगिकी, बैंकिंग, सेमीकन्डक्टर, बिजली, फार्मास्यूटिकल, हाइड्रोकार्बन, प्रकाशन, ऑटोमोबाइल इत्यादि सेक्टर एवं उप-सेक्टर शामिल हैं।
इन सभी समझौतों के तहत जिन अंतर्राष्ट्रीय लेन-देन को कवर किया गया है उनमें अन्य बातों के अलावा निम्नलिखित शामिल हैं-
- अनुबंध पर विनिर्माण
- सॉफ्टवेयर विकास सेवाओं का प्रावधान
- बैक ऑफिस इंजीनियरिंग सपोर्ट सेवाएं
- बैक ऑफिस  सपोर्ट सेवाओं का प्रावधान
- विपणन सहायक सेवाओं का प्रावधान
- प्रौद्योगिकी एवं ब्रांड के उपयोग के लिए रॉयल्टी का भुगतान
- व्यापार  एवं वितरण
- चार्टर प्रभार का भुगतान
- कॉरपोरेट गारंटी
- समूह के अंदर  सेवाएं
- वित्तीय प्रपत्रों पर ब्याज
अग्रिम मूल्य निर्धारण समझौते से जुड़ी योजना की प्रगति से गैर-प्रतिकूल कर व्यवस्था को बढ़ावा देने का सरकारी संकल्प और सुदृढ़ होता है। भारतीय अग्रिम मूल्य निर्धारण समझौता  कार्यक्रम की सराहना देश-विदेश में की जाती रही है, क्योंकि यह ट्रांसफर प्राइसिंग से जुड़े जटिल मुद्दों को निष्पक्ष एवं पारदर्शी ढंग से सुलझाने में समर्थ साबित हुआ है।
प्रधानमंत्री कार्यालय
प्रधानमंत्री ने वरिष्ठ पत्रकार और राजनीतिक विश्लेषक श्री विद्युत ठाकर के निधन पर शोक व्यक्त किया
प्रधानमंत्री श्री नरेन्द्र मोदी ने वरिष्ठ पत्रकार और राजनीतिक विश्लेषक श्री विद्युत ठाकर के निधन पर गहरा दुख व्यक्त किया है।
श्री मोदी ने ट्वीट किया :
"જાણીતા રાજકીય સમીક્ષક વિદ્યુત ઠાકરના નિધનના સમાચાર દુઃખદ છે.
સદ્ગતના આત્માની શાંતિ માટે પ્રાર્થના તથા શોકગ્રસ્ત પરિવારને સાંત્વના...!
ૐ શાંતિ...!!"
नवीन एवं नवीकरणीय ऊर्जा मंत्रालय
एनटीपीसी ने मध्य प्रदेश में 450 मेगावॉट की सौर परियोजनाओं की नीलामी जीती
वर्ष 2032 तक 60 गीगावॉट अक्षय ऊर्जा क्षमता का निर्माण करने का लक्ष्य
राष्ट्रीय ताप विद्युत निगम-एनटीपीसी की 100 प्रतिशत सहायक कंपनी, एनटीपीसी रिन्यूएबल एनर्जी लिमिटेड , मध्य प्रदेश  के शाजापुर सौर ऊर्जा पार्क में 450 मेगावॉट की सौर परियोजनाओं के लिए रीवा अल्ट्रा मेगा सोलर लिमिटेड  नीलामी में विजेता बनकर उभरी है।
एनटीपीसी रिन्यूएबल्स ने क्रमशः 2.35 रुपये प्रति किलोवॉट घंटा, और 2.33 रुपये प्रति किलोवॉट घंटा के न्यूनतम मूल्य का हवाला देते हुए 105 मेगावॉट और 220 मेगावॉट की क्षमता प्राप्त की है। नीलामी के लिए बोली लगाने वालों से जबरदस्त प्रतिक्रिया मिली और कुल 15 बोली लगाने वालों को अंतिम चरण के लिए चुना गया।
हाल ही में, एनटीपीसी आरईएल को एमएनआरई द्वारा 12 जुलाई 2021 को सौर ऊर्जा पार्क योजना के मोड 8  के तहत मंज़ूरी प्रदान की गई थी।
अपने हरित ऊर्जा पोर्टफोलियो में वृद्धि के एक हिस्से के रूप में, भारत की सबसे बड़ी ऊर्जा एकीकृत कंपनी एनटीपीसी लिमिटेड का लक्ष्य 2032 तक 60 गीगावॉट अक्षय ऊर्जा क्षमता का निर्माण करना है। वर्तमान में, राज्य के स्वामित्व वाली प्रमुख बिजली उत्पादक कम्पनी के पास 70 बिजली परियोजनाओं में 66 गीगावाट की स्थापित क्षमता है। इसके अतिरिक्त 18 गीगावाट क्षमता की परियोजनाएं निर्माणाधीन हैं।
प्रधानमंत्री कार्यालय
प्रधानमंत्री ने अच्छी सेहत और तंदुरुस्ती के लिए लोगों से योग का अभ्यास करने का आग्रह किया
प्रधानमंत्री श्री नरेन्द्र मोदी ने कहा है कि आज के समय में योग का महत्व और अधिक हो जाता है, जब नॉन-कम्युनिकेबल और लाइफस्टाइल से जुड़ी बीमारियां युवाओं में विशेष रूप से बढ़ रही हैं। श्री मोदी ने अच्छी सेहत और तंदुरुस्ती के लिए लोगों से योग का अभ्यास करने का आग्रह किया है। उन्होंने योग पर एक वीडियो भी साझा किया है।
प्रधानमंत्री ने ट्वीट में कहा;
"आज के समय में योग का महत्त्व और अधिक हो जाता है, जब नॉन-कम्युनिकेबल और लाइफस्टाइल से जुड़ी बीमारियां युवाओं में विशेष रूप से बढ़ रही हैं।
इसलिए अच्छी सेहत और तंदुरुस्ती के लिए योग का अभ्यास अवश्य करें।"
"ਯੋਗ ਦੀ ਮਹੱਤਤਾ ਅਜੋਕੇ ਯੁਗ ਵਿੱਚ ਹੋਰ ਵੀ ਵਧ ਜਾਂਦੀ ਹੈ ਜਿੱਥੇ ਗ਼ੈਰ-ਸੰਚਾਰੀ ਅਤੇ ਜੀਵਨ ਸ਼ੈਲੀ ਨਾਲ ਸਬੰਧਿਤ ਬਿਮਾਰੀਆਂ ਖਾਸ ਕਰਕੇ ਨੌਜਵਾਨਾਂ ਵਿੱਚ ਵਧ ਰਹੀਆਂ ਹਨ। ਚੰਗੀ ਸਿਹਤ ਅਤੇ ਤੰਦਰੁਸਤੀ ਲਈ ਯੋਗ ਦਾ ਅਭਿਆਸ ਕਰੋ।"
"സാംക്രമികമല്ലാത്തതും, ജീവിതശൈലിയുമായി ബന്ധപ്പെട്ടതുമായ രോഗങ്ങൾ പ്രത്യേകിച്ച് യുവാക്കൾക്കിടയിൽ, കൂടി വരുന്ന ഇന്നത്തെ കാലഘട്ടത്തിൽ യോഗയുടെ പ്രാധാന്യം കൂടുതൽ വർധിക്കുന്നു. നല്ല ആരോഗ്യത്തിനും സ്വാസ്ഥ്യത്തിനും യോഗ പരിശീലിക്കുക."
"વર્તમાન સમયમાં યોગનું મહત્વ વધી જાય છે, જ્યાં ખાસ કરીને યુવાઓમાં બિન ચેપી અને જીવનશૈલી આધારિત બીમારીઓ વધી રહી છે. સારા સ્વાસ્થ્ય અને સુખાકારી માટે યોગાભ્યાસ કરો."
"सध्या योगाभ्यासाचं महत्व अधिकच वाढलं आहे कारण, सद्य परिस्थितीत विशेषतः युवा वर्गात असंसर्गजन्य आणि जीवनशैलीशी निगडीत आजारांचं प्रमाण वाढलं आहे. तेव्हा चांगलं आरोग्य आणि कल्याणासाठी योगाभ्यास करत राहा."
"বৰ্তমান যুগত বিশেষকৈ যুৱসকলৰ মাজত অসংক্ৰামক আৰু জীৱনশৈলী সম্পৰ্কীয় ৰোগ বৃদ্ধি পোৱাৰ ফলত যোগৰ গুৰুত্ব আৰু অধিক হৈ পৰিছে। সুস্বাস্থ্য আৰু সুস্থতাৰ বাবে যোগ অভ্যাস কৰক।"
"தொற்றா நோய்களும் வாழ்க்கை முறை சிக்கல்களால் ஏற்படும் உடல்நல சீர்கேடுகளும் , குறிப்பாக இளம் வயதினரிடையே பெருகி வரும் தற்காலச் சூழலில் , யோகா கூடுதல் முக்கியத்துவம் பெறுகிறது. சிறந்த ஆரோக்கியத்திற்கும் நலனுக்கும் யோகா பயிற்சியை மேற்கொள்ளுங்கள்."
"বর্তমান যুগে অ-সংক্রামক এবং জীবনশৈলীগত রোগ ক্রমশ বাড়ছে , বিশেষ করে তরুণদের মধ্যে , আর তাই, যোগা-র গুরুত্বও আরো বেশি হয়ে দাঁড়াচ্ছে । সুস্বাস্থ্য এবং ভালো থাকার জন্য যোগাভ্যাস করুন ।"
"ସାମ୍ପ୍ରତିକ ସମୟରେ, ବିଶେଷ କରି ଯୁବପିଢ଼ିଙ୍କ ମଧ୍ୟରେ ଅଣସଂକ୍ରାମକ ଏବଂ ଜୀବନଶୈଳୀ ସମ୍ବନ୍ଧୀୟ ଅସୁସ୍ଥତା ବୃଦ୍ଧି ପାଉଥିବା କାରଣରୁ ଯୋଗ ଆହୁରି ଅଧିକ ଗୁରୁତ୍ବପୂର୍ଣ୍ଣ ହୋଇପଡ଼ିଛି । ଉତ୍ତମ ସ୍ବାସ୍ଥ୍ୟ ଓ ଆରୋଗ୍ୟ ପାଇଁ ଯୋଗାଭ୍ୟାସ କରନ୍ତୁ ।"
"నాన్-కమ్యూనికేబుల్ వ్యాధులు , జీవనశైలి సంబంధిత రుగ్మతలు పెరుగుతున్న ప్రస్తుత కాలంలో ముఖ్యంగా యువతలో యోగ యొక్క ప్రాముఖ్యత మరింత పెరిగింది. మంచి ఆరోగ్యం కోసం యోగ సాధన చేయండి."
"ಅಸಾಂಕ್ರಾಮಿಕ ಮತ್ತು ಜೀವನ ಶೈಲಿಗೆ ಸಂಬಂಧಿಸಿದ ರೋಗಗಳು ಹೆಚ್ಚಾಗುತ್ತಿರುವ, ಅದರಲ್ಲಿಯೂ ಯುವ ವರ್ಗಗಳಲ್ಲಿ ಹೆಚ್ಚಾಗುತ್ತಿರುವ ಪ್ರಸ್ತುತ ಯುಗದಲ್ಲಿ ಯೋಗದ ಪ್ರಾಮುಖ್ಯತೆ ಹೆಚ್ಚು ಪ್ರಸ್ತುತವಾಗುತ್ತದೆ. ಉತ್ತಮ ಆರೋಗ್ಯ ಮತ್ತು ಸ್ವಸ್ಥತೆಗಾಗಿ ಯೋಗಭ್ಯಾಸ ಮಾಡಿರಿ."
"The importance of Yoga becomes even more in the present era when non-communicable and lifestyle related ailments are on the rise, particularly among the youth. Practice Yoga for good health and wellness."